section_heading: Životopis
paragraph_text: Godine 2007. na Varaždinskoj televiziji je u sklopu Špancirfesta zajedno s voditeljem Kristijanom Petrovićem ušao u Guinnessovu knjigu rekorda s najdužim vođenjem talk-showa. Njihova je emisija trajala 35 sati i 16 minuta. Od 1997. do 2014. je radio na Narodnom radiju kao DJ u emisiji Jutro uz Narodni, a onda je prešao na RTL televiziju gdje je do 2018. bio voditelj u obiteljskom kvizu Pet na pet. Trenutno je voditelj emisije Dobro jutro na Drugom programu Hrvatskoga radija i nositelj rubrika Zvjezdani dom i Iznenađenja u emisiji IN Magazin na Novoj TV. Natjecatelj je pete sezone emisije Tvoje lice zvuči poznato.